title: 2005/674/ES: Sklep Sveta z dne 20. septembra 2005 o imenovanju dveh članov in štirih nadomestnih članov Odbora regij

text:
               1.10.2005

               SL

               Uradni list Evropske unije

               L 256/49

      SKLEP SVETA

   z dne 20. septembra 2005
   o imenovanju dveh članov in štirih nadomestnih članov Odbora regij
   (2005/674/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga irske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Dve mesti članov Odbora regij sta se sprostili po odstopih ge. Annette McNAMARA in g. Roystona BRADYJA. Štiri mesta nadomestnih članov so se sprostila po odstopih ge. Angele LUPTON, ge. Vivian O’CALLAGHAN, g. P. J. COGHILLA in ge. Catherine MURPHY –

         SKLENIL:
   Člen 1
   Za preostanek mandata, ki se izteče 25. januarja 2006, se imenujejo naslednji člani in nadomestni člani Odbora regij:

               (a)

               člana:

                           ga. Maria CORRIGAN
                           članica Dun Laoghaire-Rathdown Council,
                           ki zamenja go. Annette McNAMARA

                           g. Paul O’DONOGHUE
                           član Kerry County Council,
                           ki zamenja g. Roystona BRADYJA;

               (b)

               nadomestna člana:

                           ga. Mary FREEHILL
                           članica Dublin City Council,
                           ki zamenja go. Angelo LUPTON

                           ga. Michelle MULHERIN
                           članica Mayo County Council,
                           ki zamenja go. Catherine MURPHY

                           g. Terry SHANNON
                           član Cork City Council,
                           ki zamenja g. P. J. COGHILLA

                           g. Barney STEELE
                           član Longford County Council,
                           ki zamenja go. Vivian O’CALLAGHAN.

         Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Bruslju, 20. septembra 2005

            Za Svet

            Predsednik

         M. BECKETT

      (1)  UL L 24, 26.1.2002, str. 38.


title: Sklep Komisije z dne 23. decembra 1992 o ustanovitvi Svetovalnega odbora za usklajevanje na področju notranjega trga

text:
Pomembno pravno obvestilo

|

31993D0072

Uradni list L 026 , 03/02/1993 str. 0018 - 0019 finska posebna izdaja: poglavje 1 zvezek 3 str. 0006  švedska posebna izdaja: poglavje 1 zvezek 3 str. 0006

		Sklep Komisijez dne 23. decembra 1992o ustanovitvi Svetovalnega odbora za usklajevanje na področju notranjega trga(93/72/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ker člen 8a Pogodbe o ustanovitvi Evropske gospodarske skupnosti za obdobje, ki se konča 31. decembra 1992, predvideva postopno vzpostavitev notranjega trga, ki obsega območje brez notranjih meja, v katerem je zagotovljen prosti pretok blaga, oseb, storitev in kapitala;ker je Svet že sprejel nekatere ukrepe za reševanje morebitnih praktičnih težav, ki se lahko pojavijo po odpravi mejnih kontrol; ker so tudi države članice že sprejele nekaj takih ukrepov;ker dokončna vzpostavitev notranjega trga kot območja brez notranjih meja zahteva tesno in učinkovito sodelovanje med državami članicami in Komisijo;ker Resolucija Sveta z dne 7. decembra 1992 o uspešnem delovanju notranjega trga poziva države članice in Komisijo, da upoštevajo potrebo po boljšem sodelovanju pri reševanju vseh praktičnih problemov, ki se lahko pojavijo;ker obstoječi ukrepi Skupnosti na nekaterih področjih že predvidevajo določbe za uradno obveščanje Komisije in/ali izmenjavo informacij med državami članicami in Komisijo;ker te obveznosti uradnega obveščanja in ti sistemi za izmenjavo informacij ne zajemajo vseh področij, na katerih je ob vzpostavitvi notranjega trga potrebno tesno in učinkovito sodelovanje med državami članicami in Komisijo, da se razrešijo morebitni praktični problemi, zlasti v zgodnjih obdobjih notranjega trga;ker je torej želeno, da Komisiji svetuje odbor predstavnikov držav članic v zadevah, ki zahtevajo tesno in učinkovito sodelovanje pri reševanju praktičnih problemov, ki zahtevajo takojšno pozornost in obravnavo,SKLENILA:Člen 11. Pri Komisiji se oblikuje Svetovalni obor za usklajevanje na področju notranjega trga, v nadaljevanju "odbor".2. V odboru sta po dva predstavnika vsake države članice, predseduje pa mu predstavnik Komisije.Člen 21. Komisija se lahko posvetuje z odborom o vsakem praktičnem problemu, ki se pojavi po 1. januarju 1993 v zvezi z delovanjem notranjega trga, razen o tistih, ki jih zajemajo ukrepi, sprejeti v skladu z ureditvami o uradnem obveščanju Komisije in/ali izmenjavi informacij med državami članicami in Komisijo, določenim v kateremkoli drugem veljavnem ukrepu Skupnosti ali vzpostavljenim v obstoječem okviru praktičnega sodelovanja med Komisijo in državami članicami.2. Član odbora lahko zahteva od Komisije, da se ta posvetuje z odborom o katerikoli zadevi, ki je v pristojnosti odbora.Člen 3Lahko se oblikujejo delovne skupine za lažje delovanje odbora.Člen 41. Službe Komisije zagotavljajo opravljanje strokovno-administrativnih nalog za odbor.2. Predsednik lahko povabi osebo, ki je posebej usposobljena na nekem področju z dnevnega reda, da se kot izvedenec udeleži razprave. Izvedenci lahko sodelujejo samo v razpravah o zadevah, zaradi katerih so bili povabljeni.3. Predstavniki pristojnih služb Komisije se udeležujejo sestankov odbora in njegovih delovnih skupin.4. Odbor sklicuje Komisija in odbor se sestaja v prostorih Komisije.Člen 51. Odbor obravnava zadeve, o katerih je Komisija zahtevala mnenje. Odbor ne glasuje.2. Komisija lahko ob tem, ko zahteva mnenje odbora, postavi rok, v katerem je treba podati tako mnenje.3. Stališča, ki jih izrazijo predstavniki držav članic, se vključijo v zapisnik.Člen 6Brez poseganja v določbe člena 214 Pogodbe velja, da če Komisija obvesti odbor, da je zahtevano mnenje ali obravnavano vprašanje v zvezi z zadevo zaupnega značaja, so člani odbora, in po potrebi, izvedenci iz člena 4(2) dolžni varovati podatke, ki jih izvedo pri delu odbora ali njegovih delovnih skupin.Člen 7Ta sklep začne učinkovati 1. januarja 1993.V Bruslju, 23. decembra 1992Za SvetPodpredsednikMartin Bangemann--------------------------------------------------


title: Sklep Sveta z dne 20. februarja 1995 o začasni uporabi nekaterih sporazumov med Evropsko skupnostjo in nekaterimi tretjimi državami o trgovini s tekstilnimi izdelki

text:
Pomembno pravno obvestilo

|

31995D0131

Uradni list L 094 , 26/04/1995 str. 0001 - 0001

		Sklep Svetaz dne 20. februarja 1995o začasni uporabi nekaterih sporazumov med Evropsko skupnostjo in nekaterimi tretjimi državami o trgovini s tekstilnimi izdelki(95/131/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2) prvi stavek Pogodbe,ob upoštevanju predloga Komisije,ker je Komisija v imenu Skupnosti s pogajanji uskladila dvostranske sporazume v obliki izmenjave pisem o spremembi obstoječih dvostranskih sporazumov, dogovorov in protokolov o trgovini s tekstilnimi izdelki z nekaterimi tretjimi državami zaradi upoštevanja pristopa Republike Avstrije, Republike Finske in Kraljevine Švedske k Evropski uniji, kakor je predvideno v členih 75, 100 in 127 Akta o pogojih pristopa in uskladitvah pogodb, na katerih temelji Unija, ki je priložen Pristopni pogodbi iz leta 1994;ker naj bi ti dvostranski sporazumi bili v začasni uporabi od 1. januarja 1995 do dokončanja postopkov, potrebnih za njihovo sklenitev, pod pogojem vzajemne začasne uporabe s strani držav partneric,SKLENIL:Člen 1Dvostranski sporazumi v obliki izmenjave pisem o spremembi obstoječih dvostranskih sporazumov, dogovorov in protokolov o trgovini s tekstilnimi izdelki z nekaterimi tretjimi državami zaradi upoštevanja pristopa Republike Avstrije, Republike Finske in Kraljevine Švedske k Evropski uniji, ki so se sklenili med Evropsko skupnostjo na eni strani in nekaterimi tretjimi državami na drugi strani, navedenimi v Prilogi k tem sklepu, so v začasni uporabi od 1. januarja 1995 do njihove uradne sklenitve, pod pogojem vzajemne uporabe s strani držav partneric.Člen 2Besedila parafiranih sporazumov so priložena temu sklepu.V Bruslju, 20. februarja 1995Za SvetPredsednikE. Alphandéry--------------------------------------------------PRILOGASEZNAM DRŽAVARGENTINA | INDIJA | PERU |BANGLADEŠ | INDONEZIJA | POLJSKA |BELORUSIJA | JUŽNA KOREJA | ROMUNIJA |BOLGARIJA | KITAJSKA | SINGAPUR |BRAZILIJA | MACAO | SLOVAŠKA |ČEŠKA | MADŽARSKA | ŠRILANKA |ESTONIJA | MALEZIJA | UKRAJINA |HONGKONG | MONGOLIJA | URUGVAJ |FILIPINI | PAKISTAN | VIETNAM |--------------------------------------------------


title: 2007/651/ES: Sklep Sveta z dne 1. oktobra 2007 o imenovanju nemškega člana in dveh nadomestnih članov Odbora regij

text:
               9.10.2007

               SL

               Uradni list Evropske unije

               L 262/29

      SKLEP SVETA

   z dne 1. oktobra 2007
   o imenovanju nemškega člana in dveh nadomestnih članov Odbora regij
   (2007/651/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep št. 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi izteka mandata ge. SPECKERT se je sprostilo mesto člana Odbora regij. Dve mesti nadomestnih članov Odbora regij sta se sprostili zaradi izteka mandata ge. SPIESS in ge. WISCHER –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Reinhard LOSKE, Senator für Umwelt, Bau, Verkehr und Europa der Freien Hansestadt Bremen, ki nadomesti ga. Sandro SPECKERT;

                     in

               (b)

               za nadomestna člana:

                           —

                           g. Hermann KUHN, Mitglied der Bremischen Bürgerschaft (Landtag), ki nadomesti go. Iris SPIESS, in

                           —

                           ga. Manuela MAHNKE, Mitglied der Bremischen Bürgerschaft (Landtag), ki nadomesti go. Christino WISCHER.

         Člen 2
   Ta sklep začne učinkovati na dan sprejetja.

      V Luxembourgu, 1. oktobra 2007

            Za Svet

            Predsednik

         M. LINO

      (1)  UL L 56, 25.2.2006, str. 75.


title: 2006/815/ES: Sklep Evropskega parlamenta z dne 27. aprila 2006 o razrešnici glede izvrševanja splošnega proračuna Evropske unije za proračunsko leto 2004, Oddelek VII – Odbor regij

text:
               6.12.2006

               SL

               Uradni list Evropske unije

               L 340/43

         SKLEP EVROPSKEGA PARLAMENTA
   z dne 27. aprila 2006
   o razrešnici glede izvrševanja splošnega proračuna Evropske unije za proračunsko leto 2004, Oddelek VII – Odbor regij
   (2006/815/ES)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0363/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6-0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0115/2006),

               1.

               podeli sklep za podelitev razrešnice generalnemu sekretarju Odbora regij glede izvrševanja proračuna za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, p. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.
    ---documentbreak---

               6.12.2006

               SL

               Uradni list Evropske unije

               L 340/44

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2004, Oddelek VII – Odbor regij
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0363/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6-0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0115/2006),

               1.

               ugotavlja, da je Odbor regij leta 2004 upravljal proračun v višini 59 413 031 EUR s stopnjo uporabe 83,57 %;

               2.

               spoštuje pripombo Računskega sodišča v odstavku 9.24 njegovega letnega poročila, da so bili standardi za notranji nadzor sprejeti šele novembra 2004; ugotavlja zlasti nezadosten naknadni nadzor in preverjanje leta 2004;

               3.

               poudarja, da v letnem poročilu Računskega sodišča na Odbor regij v primerjavi z drugimi ustanovami leti največ kritik (odstavki 9.4, 9.5, 9.6, 9.7, 9.9, 9.11a in b, 9.13);

               4.

               obžaluje, da je v letu 2004 funkcijo notranje revizije izvajala oseba, zaposlena za določen čas na podlagi pogodbe, ki se lahko podaljša; pozdravlja zdajšnjo ureditev;

               5.

               ugotavlja, da to zadevo zdaj v skladu z informacijami z zaslišanja drugih institucij, ki ga je 25. januarja 2006 organiziral Odbor za proračunski nadzor, preiskuje OLAF;

               6.

               ugotavlja, da sindikati Odbora regij izpodbijajo reorganizacijo, ki je bila izvedena kljub nasprotovanju, na katerega so opozorile že prejšnje resolucije o razrešnici;

               7.

               obžaluje, da Računsko sodišče ni moglo upoštevati letnega poročila Odbora regij, ker ni bilo predloženo pred zaključkom revizije Računskega sodišča;

               8.

               pričakuje rezultate revizije Računskega sodišča o postopkih pridobivanja vseh stavb, ki si jih delita Odbor regij in Evropski ekonomsko-socialni odbor, vključno s stavbama Belliard I in II, ter postopkih njihove obnove; verjame, da je potrebna tudi revizija obnove zgradbe Montoyer; ugotavlja, da je Parlament takrat priporočil nakup; opozarja na dejstvo, da bi najemanje stavb znatno zmanjšalo tveganje za manjše institucije in da je treba to rešitev v prihodnje resno obravnavati kot nadomestno možnost za gradnjo stavb; odobrava dejstvo, da je zaradi politike o občutljivih nalogah vodja infrastrukture spremenil svoje delovno mesto in da poteka novo zaposlovanje za to delovno mesto;

               9.

               poziva Računsko sodišče, ob upoštevanju težav Odbora regij pri finančnem poslovodenju, da sestavi podrobno analizo poslovodnih postopkov Odbora regij v zvezi z zunajproračunskimi računovodskimi izkazi ter jih primerja s prakso v drugih institucijah;

               10.

               ugotavlja, da odredbodajalec na podlagi prenosa v izjavi o zanesljivosti ni izrazil uradnih pridržkov, vendar je predložil več pripomb, in sicer:

                           —

                           zaradi težav pri zaposlovanju ljudi s potrebnim znanjem in ker leta 2003 ni bilo revizij, pooblaščeni odredbodajalec (novi generalni sekretar Odbora regij) leta 2004 ni mogel izkoristiti vseh nasvetov in podpore službe za notranjo revizijo;

                           —

                           postopek za pridobitev novih stavb Evropskega ekonomsko-socialnega odbora in Odbora regij je bil skorajda končan, ko je konec leta 2003 prevzel dolžnost novi generalni sekretar; zato so bile odločitve o pogodbenih zadevah in opremljanju že sprejete;

                           —

                           zaradi pomanjkljivosti nove programske opreme za plačilne liste (NAP), ki jo upravlja Komisija, podpooblaščeni odredbodajalci in njihovi predhodni preveritelji niso mogli zagotoviti natančnosti vseh izračunov plač zaposlenih;

                           —

                           obsežni pregledi ponderiranih prenosov so bili zahtevani pred začetkom veljavnosti novih Kadrovskih predpisov;

               11.

               priznava, da so imele težave z novo programsko opremo za plačilne liste vse ustanove in ne le Odbor regij; pričakuje, da bo nova programska oprema po prehodnem letu od uvedbe delovala dobro;

               12.

               meni, da bi se moral Odbor regij leta 2004 zaradi izzivov širitve osredotočiti na ustanovitev učinkovite službe za notranjo revizijo; upošteva naslednje posebne izzive: znatno povečanje proračuna v letu 2004 (50 %), rast števila uslužbencev (63 %), prihod novih članov (43 %), finančni in regulativni vpliv novih Kadrovskih predpisov, nadaljnje izvajanje nove Finančne uredbe in selitev večine služb Odbora regij v novi stavbi (Belliard 99-101 in Belliard 68) junija 2004;

               13.

               ugotavlja, da je Odbor regij leta 2004 spremenil predpise v zvezi s povračilom potnih stroškov in dodatkov za potne stroške ter sejninami za svoje člane in da je spremenil sestavo svoje komisije za finančne in upravne zadeve, ki je politični organ Odbora regij, odgovoren za pomembne finančne in upravne odločitve, kot so proračun, razrešnica in notranja pravila, z zmanjšanjem števila članov s petnajst na osem;

               14.

               opozarja, da je državni tožilec, pristojen za zastopanje obtožbe pred pritožbenim sodiščem v Bruslju, v zvezi z ugotovitvami urada OLAF marca 2005 sklenil, da ni zadostnih dokazov za začetek sodnega pregona in da se zato postopek ustavi ter primer zaključi, vseeno pa zahteva, da Odbor regij, ker ni dovolj upošteval poročila urada OLAF o goljufijah in zaradi nepravilnosti v Odboru regij v letu 2004, preneha uporabljati blagajniško knjigo predplačil za povrnitev potnih stroškov članom in sprejme enak sistem, kot ga ima Evropski ekonomsko-socialni odbor.

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.


title: 2010/330/CFSP: Sklep Sveta 2010/330/SZVP z dne 14. junija 2010 o integrirani misiji Evropske unije za krepitev pravne države v Iraku, EUJUST LEX-IRAQ

text:
               15.6.2010

               SL

               Uradni list Evropske unije

               L 149/12

         SKLEP SVETA 2010/330/SZVP
   z dne 14. junija 2010
   o integrirani misiji Evropske unije za krepitev pravne države v Iraku, EUJUST LEX-IRAQ
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 7. marca 2005 sprejel Skupni ukrep 2005/190/SZVP o integrirani misiji EUJUST LEX Evropske unije za krepitev pravne države v Iraku (1). Ta skupni ukrep, kakor je bil naknadno spremenjen in podaljšan, je prenehal veljati dne 30. junija 2009.

               (2)

               Politični in varnostni odbor (PVO) se je 24. marca 2009 dogovoril, da bi bilo treba misijo EUJUST LEX podaljšati za nadaljnjih 12 mesecev do 30. junija 2010. V tem času naj bi EUJUST LEX poleg svojih osrednjih nalog izvedel tudi pilotno fazo delovanja v Iraku.

               (3)

               PVO se je 21. maja 2010 dogovoril, da se misija EUJUST LEX-IRAQ podaljša za nadaljnjih 24 mesecev do 30. junija 2012. V tem obdobju bi morala misija EUJUST LEX-IRAQ postopoma prenesti svoje dejavnosti in ustrezne strukture v Irak ter se osredotočiti na specializirano usposabljanje, hkrati pa ohraniti dejavnosti izven države.

               (4)

               Mandat misije se izvaja v varnostnih razmerah, ki se lahko poslabšajo in škodijo ciljem skupne zunanje in varnostne politike, kot so opredeljeni v členu 21 Pogodbe o Evropski uniji.

               (5)

               Struktura poveljevanja in nadzora misije ne bi smela vplivati na pogodbeno odgovornost vodje misije do Komisije za izvrševanje proračuna misije –

         SPREJEL NASLEDNJI SKLEP:
   Člen 1
   Misija
   1.   Integrirana misija Evropske unije za krepitev pravne države v Iraku, ustanovljena s Skupnim ukrepom 2005/190/SZVP, (v nadaljnjem besedilu: „EUJUST LEX-IRAQ“ ali „misija“), se nadaljuje po 1. juliju 2010.
   2.   EUJUST LEX-IRAQ deluje v skladu s cilji in drugimi določbami, navedenimi v nalogah misije, ki so določene v členu 2.
   Člen 2
   Naloge misije
   1.   EUJUST LEX-IRAQ se še naprej ukvarja s potrebami iraškega kazenskopravnega sistema z zagotavljanjem usposabljanja za uradnike visokega in srednjega vodstvenega ranga in uradnike, ki delajo na področju kazenskih preiskav. Namen tega usposabljanja je izboljšati zmogljivost, usklajenost in sodelovanje različnih delov iraškega kazenskopravnega sistema.
   2.   EUJUST LEX-IRAQ spodbuja tesnejše sodelovanje med različnimi akterji v iraškem kazenskopravnem sistemu in krepi upravljavske sposobnosti višjih in perspektivnih uradnikov zlasti v policiji, sodstvu in zaporih ter izboljšuje usposobljenost in postopke v zvezi s kazenskimi preiskavami, ob polnem spoštovanju pravne države in človekovih pravic.
   3.   Kjer varnostne razmere in sredstva to dopuščajo, EUJUST LEX-IRAQ še naprej zagotavlja dejavnosti strateškega usmerjanja in svetovanja, ki temeljijo na preverjenih iraških potrebah, pri tem pa upošteva navzočnost drugih mednarodnih sil in dodano vrednost Unije na tem področju.
   4.   Usposabljanje poteka v Iraku in v regiji, kakor tudi v Uniji. EUJUST LEX-IRAQ ima urade v Bruslju in Bagdadu, vključno z enoto v Basri, ki je pripravljena za morebitno odprtje urada, če se sprejme takšna odločitev. EUJUST LEX-IRAQ ima urad v Erbilu (regija Kurdistan). Glede na razvoj razmer v Iraku se vodja in večji del osebja misije med izvajanjem sedanjega mandata preselijo iz Bruslja v Irak ter se takoj, ko je mogoče, napotijo v Bagdad, če razmere to dopuščajo.
   5.   Svet preuči rezultate novega mandata glede na nadaljnji razvoj varnostnih razmer v Iraku in rezultate dejavnosti misije v Iraku ter odloči o prihodnosti misije po 30. juniju 2012.
   6.   V vsem času delovanja misije se razvija učinkovito strateško in tehnično partnerstvo z Iračani, zlasti pri pripravi programov usposabljanja v fazi načrtovanja. Treba bi bilo ohraniti uravnoteženo udeležbo iraškega prebivalstva v dejavnostih EUJUST LEX-IRAQ, ki bi temeljila na človekovih pravicah in enakosti spolov. Udeleženci bi morali še naprej imeti možnost, da se udeležijo ustreznih dejavnosti v državi, ne glede na to, kje te potekajo. Prav tako je potrebno usklajevanje pri izbiri, varnostnem preverjanju, ocenjevanju, spremljanju in koordinaciji osebja, ki se udeležuje usposabljanja, da bi Iračani lahko vse bolj sami prevzemali te naloge. Prav tako je v načrtovalni in izvedbeni fazi potrebno tesno usklajevanje med EUJUST LEX-IRAQ in državami članicami, ki izvajajo usposabljanje. Usklajevanje vključuje diplomatska predstavništva zadevnih držav članic v Iraku in povezavo s tistimi državami članicami, ki imajo trenutno izkušnje z izvajanjem usposabljanja, relevantnega za misijo.
   7.   EUJUST LEX-IRAQ je neodvisna in razpoznavna, vendar dopolnjuje prizadevanja iraške vlade in mednarodne skupnosti, zlasti prizadevanja Združenih narodov (ZN) in Združenih držav Amerike. Daje jim dodano vrednost, deluje pa tudi v sinergiji z ustreznimi dejavnostmi Unije in držav članic. Zato se EUJUST LEX-IRAQ povezuje z ustreznimi iraškimi organi, krepi sodelovanje in se izogiba podvajanju z mednarodnimi akterji, ki v državi že delujejo, ter državami članicami, ki trenutno izvajajo projekte usposabljanja v Iraku.
   Člen 3
   Struktura
   EUJUST LEX-IRAQ, ki ima urada v Bruslju in Iraku, ima načeloma naslednjo strukturo:

               (a)

               vodja misije;

               (b)

               urad za usklajevanje v Bruslju;

               (c)

               urad v Bagdadu z enoto v Basri;

               (d)

               urad v Erbilu (regija Kurdistan);

               (e)

               zmogljivosti za usposabljanje, inštruktorji in strokovnjaki, ki jih zagotovijo države članice, usklajuje pa EUJUST LEX-IRAQ.

         Ti elementi se podrobneje opredelijo v konceptu operacij (CONOPS) in operativnem načrtu (OPLAN).
   Člen 4
   Poveljnik civilne operacije
   1.   Direktor civilnih zmogljivosti za načrtovanje in izvajanje operacij je poveljnik civilne operacije za misijo EUJUST LEX-IRAQ.
   2.   Poveljnik civilne operacije, ki je pod političnim nadzorom in strateškim vodstvom Političnega in varnostnega odbora (PVO) in ki je v celoti podrejen visokemu predstavniku Unije za zunanje zadeve in varnostno politiko (VP), izvršuje poveljevanje in nadzor nad misijo EUJUST LEX-IRAQ na strateški ravni.
   3.   Poveljnik civilne operacije zagotavlja ustrezno in učinkovito izvajanje sklepov Sveta in sklepov PVO, po potrebi tudi z dajanjem navodil vodji misije na strateški ravni.
   4.   Vsi dodeljeni člani osebja so še naprej pod polnim poveljstvom nacionalnih organov države članice, ki jih je dodelila, ali institucije Unije. Nacionalni organi prenesejo operativni nadzor nad osebjem, skupinami in enotami na poveljnika civilne operacije.
   5.   Poveljnik civilne operacije je v celoti odgovoren za ustrezno izvajanje dolžnosti skrbnega ravnanja Unije.
   Člen 5
   Vodja misije
   1.   Vodja misije prevzame pristojnost ter izvršuje poveljevanje in nadzor nad misijo na območju operacije.
   2.   Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, skupaj z upravno in logistično pristojnostjo, vključno s sredstvi, viri in informacijami, ki so na razpolago misiji.
   3.   Vodja misije izdaja navodila celotnemu osebju misije, tudi uradu za usklajevanje v Bruslju, uradu v Erbilu in Bagdadu ter enoti v Basri, za učinkovito izvajanje misije EUJUST LEX-IRAQ, pri čemer prevzame usklajevanje in vsakodnevno upravljanje misije ter sledi navodilom na strateški ravni s strani poveljnika civilne operacije.
   4.   Vodja misije je odgovoren za izvrševanje proračuna misije. V ta namen podpiše pogodbo s Komisijo.
   5.   Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje pristojni nacionalni organ ali organ Unije.
   6.   Vodja misije predstavlja misijo EUJUST LEX-IRAQ in zagotavlja ustrezno prepoznavnost misije.
   Člen 6
   Osebje
   1.   Število in pristojnosti osebja misije EUJUST LEX-IRAQ so v skladu z nalogami misije, določenimi v členu 2 in strukturo, določeno v členu 3.
   2.   EUJUST LEX-IRAQ sestavlja predvsem osebje, ki ga dodelijo države članice ali institucije Unije.
   3.   Vsaka država članica ali institucija Unije krije stroške v zvezi z osebjem, ki ga je dodelila, vključno s stroški za pot na mesto razmestitve in nazaj, plačami, zdravstvenim zavarovanjem ter nadomestili, razen ustreznih dnevnic ter dodatkov za težke razmere in tveganje.
   4.   Za misijo EUJUST LEX-IRAQ se lahko po potrebi pogodbeno zaposli tudi mednarodno in lokalno osebje, če potrebnih nalog ne more opraviti osebje, ki so ga dodelile države članice.
   5.   Vsi člani osebja opravljajo svoje naloge in ravnajo v interesu misije. Vsi člani osebja spoštujejo varnostna načela in minimalne standarde, določene s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti (2).
   Člen 7
   Status osebja
   1.   O statusu osebja misije EUJUST LEX-IRAQ, vključno s privilegiji, imunitetami in dodatnimi jamstvi, potrebnimi za dokončanje in tekoče izvajanje misije EUJUST LEX-IRAQ, se po potrebi dogovori v skladu s postopkom, določenim v členu 37 Pogodbe o Evropski uniji.
   2.   Država članica ali institucija Unije, ki je dodelila člana osebja, je odgovorna za vse pritožbe v zvezi z dodelitvijo, ki jih vložijo člani osebja ali pa se nanašajo nanje. Zadevna država članica ali institucija Unije je odgovorna za vložitev morebitne tožbe zoper dodeljeno osebo.
   Člen 8
   Struktura poveljevanja
   1.   EUJUST LEX-IRAQ ima kot operacija kriznega upravljanja enotno strukturo poveljevanja.
   2.   PVO v okviru odgovornosti Sveta in VP zagotavlja politični nadzor in strateško vodenje misije EUJUST LEX-IRAQ.
   3.   Poveljnik civilne operacije, ki je pod političnim nadzorom in strateškim vodenjem PVO ter v celoti podrejen VP, je poveljnik EUJUST LEX-IRAQ na strateški ravni in v tej vlogi vodji misije izdaja navodila ter mu svetuje in zagotavlja tehnično podporo.
   4.   Poveljnik civilne operacije poroča Svetu prek VP.
   5.   Vodja misije izvršuje poveljevanje in nadzor nad misijo EUJUST LEX-IRAQ na območju operacije in je neposredno odgovoren poveljniku civilne operacije.
   Člen 9
   Politični nadzor in strateško vodstvo
   1.   PVO pod odgovornostjo Sveta in VP politično nadzoruje in strateško vodi misijo. Svet pooblašča PVO za sprejemanje ustreznih odločitev v ta namen v skladu s tretjim odstavkom člena 38 Pogodbe o Evropski uniji.
   2.   To pooblastilo vključuje pristojnosti za spreminjanje CONOPS in OPLAN. Obsega tudi pristojnost za sprejemanje odločitev o imenovanju vodje misije. Za odločanje v zvezi s cilji in prenehanjem misije je še naprej pristojen Svet.
   3.   PVO v rednih presledkih poroča Svetu.
   4.   Poveljnik civilne operacije in vodja misije o zadevah v njuni pristojnosti redno in kadar je potrebno pošiljata poročila PVO.
   Člen 10
   Varnost
   1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUJUST LEX-IRAQ ustrezno in učinkovito izvajajo v skladu s členoma 4 in 8, pri tem pa se usklajuje z varnostnim uradom Sveta.
   2.   Vodja misije je odgovoren za varnost operacije in za zagotavljanje skladnosti z minimalnimi varnostnimi zahtevami, ki veljajo za operacijo, v skladu s politiko Evropske unije v zvezi z varnostjo osebja, napotenega v operativni vlogi izven Unije v skladu z naslovom V Pogodbe o Evropski uniji in pripadajočimi dokumenti.
   3.   Glede elementov misije, ki se izvajajo v državah članicah, država gostiteljica s sprejetjem potrebnih in ustreznih ukrepov poskrbi za varnost udeležencev in inštruktorjev na svojem ozemlju.
   4.   Glede urada za usklajevanje v Bruslju sprejem potrebnih in ustreznih ukrepov zagotovi varnostni urad generalnega sekretariata Sveta (GSS) v sodelovanju z organi države gostiteljice.
   5.   V primeru, da usposabljanje poteka v tretji državi, Unija skupaj z zadevnimi državami članicami od organov te tretje države zahteva, da uredijo vse potrebno za varnost udeležencev in inštruktorjev ali strokovnjakov na njenem ozemlju.
   6.   EUJUST LEX-IRAQ ima za ta namen določenega varnostnega uradnika, ki odgovarja vodji misije.
   7.   Vodja misije se posvetuje s PVO o varnostnih vprašanjih v zvezi z napotitvijo misije po navodilih VP.
   8.   Pred kakršno koli napotitvijo ali potovanjem v Irak člani osebja EUJUST LEX-IRAQ, inštruktorji in strokovnjaki opravijo obvezno varnostno usposabljanje, ki ga organizira varnostni urad GSS, in po potrebi zdravniške preglede.
   9.   Države članice si prizadevajo zagotoviti EUJUST LEX-IRAQ, zlasti uradu v Iraku, osebju, inštruktorjem in strokovnjakom, ki potujejo v Irak in po Iraku, varno nastanitev, neprebojne jopiče in osebno varovanje ter po potrebi poskrbijo za njihove druge varnostne potrebe na iraškem ozemlju. Vodja misije lahko v ta namen sklene ustrezne dogovore z državami članicami ali po potrebi z lokalnimi organi.
   Člen 11
   Financiranje
   1.   Referenčni finančni znesek za kritje odhodkov, povezanih z misijo, med 1. julijem 2010 in 30. junijem 2011 znaša 17 500 000 EUR.
   2.   Referenčni finančni znesek za poznejša obdobja določi Svet.
   3.   Vsi odhodki se upravljajo v skladu s postopki in pravili, ki se uporabljajo za splošni proračun Evropske unije.
   4.   Zaradi posebnih varnostnih razmer v Iraku se storitve v Bagdadu in Basri zagotavljajo na podlagi pogodb, ki jih sklenejo Združeno kraljestvo ali po potrebi druge zadevne države članice, ali dogovorov med iraškimi oblastmi in družbami, ki opravijo te storitve in zanje izdajo račun. Ti stroški se krijejo iz proračuna misije EUJUST LEX-IRAQ. Združeno kraljestvo ali druge zadevne države članice po posvetovanju z vodjo misije ustrezne informacije o teh stroških redno pošiljajo Svetu.
   5.   Vodja misije izčrpno poroča Komisiji v zvezi z dejavnostmi, ki se izvajajo v okviru njegove pogodbe, Komisija pa ga pri tem tudi nadzoruje.
   6.   Finančna ureditev upošteva operativne potrebe EUJUST LEX-IRAQ, vključno z združljivostjo opreme.
   7.   Odhodki so upravičeni od datuma začetka veljavnosti tega sklepa.
   8.   Oprema in material za urad za usklajevanje v Bruslju se kupi ali najame v imenu Unije.
   Člen 12
   Sodelovanje tretjih držav
   1.   Brez poseganja v avtonomijo Unije pri odločanju in njen enotni institucionalni okvir se lahko k sodelovanju pri misiji EUJUST LEX-IRAQ povabijo države kandidatke in druge tretje države, če prevzamejo stroške, povezane s pošiljanjem policijskih strokovnjakov in/ali civilnega osebja, ki jih dodelijo, vključno s plačami, nadomestili, zdravstvenim zavarovanjem, zavarovanjem za visoko stopnjo tveganja in potnimi stroški za pot v Irak in nazaj, ter po potrebi prispevajo k pokrivanju tekočih stroškov EUJUST LEX-IRAQ.
   2.   Svet pooblašča PVO za sprejemanje ustreznih odločitev glede odobritve predlaganih prispevkov.
   3.   Tretje države, ki prispevajo k EUJUST LEX-IRAQ, imajo pri vsakodnevnem upravljanju misije enake pravice in obveznosti kot države članice, ki sodelujejo v misiji.
   4.   PVO sprejme ustrezne ukrepe v zvezi z ureditvijo sodelovanja in Svetu po potrebi predloži predloge, med drugim tudi o morebitni finančni udeležbi tretjih držav ali njihovih prispevkih v naravi.
   5.   Podrobnosti o udeležbi tretjih držav so predmet sporazumov, ki se sklenejo v skladu s členom 37 Pogodbe o Evropski uniji, in dodatnih tehničnih dogovorov, če so potrebni. Če sta EU in tretja država sklenili sporazum o vzpostavitvi okvira za sodelovanje te tretje države v operacijah EU za krizno upravljanje, se določbe takega sporazuma uporabljajo v okviru te misije.
   Člen 13
   Usklajevanje
   1.   Brez poseganja v strukturo poveljevanja vodja misije svoje dejavnosti natančno usklajuje z delegacijo EU, da se zagotovi skladnost ukrepanja Unije v podporo Iraku.
   2.   Vodja misije se natančno usklajuje z drugimi vodji misij EU.
   3.   Vodja misije sodeluje z drugimi mednarodnimi akterji, navzočimi v državi, zlasti z ZN.
   Člen 14
   Razkritje tajnih informacij
   VP je pooblaščen, da državi gostiteljici in ZN, kakor je ustrezno in v skladu z operativnimi potrebami misije, razkrije tajne informacije in dokumente EU do stopnje „RESTREINT UE“, pripravljene za namene misije, in sicer v skladu s predpisi Sveta o varovanju tajnosti. V ta namen se sklenejo lokalni dogovori.
   VP je pooblaščen, da tretjim državam, ki so se pridružile temu sklepu, posreduje dokumente Unije, ki niso tajne narave in ki se nanašajo na posvetovanja v Svetu glede misije, za katera velja obveznost varovanja poslovne skrivnosti v skladu s členom 6(1) Poslovnika Sveta (3).
   Člen 15
   Straža
   Za misijo EUJUST LEX-IRAQ se aktivira stražarska zmogljivost.
   Člen 16
   Začetek veljavnosti
   Ta sklep začne veljati z dnem sprejetja.
   Uporablja se od 1. julija 2010 do 30. junija 2012.

      V Luxembourgu, 14. junija 2010

            Za Svet

            Predsednica

         C. ASHTON

      (1)  UL L 62, 9.3.2005, str. 37.

      (2)  UL L 101, 11.4.2001, str. 1.

      (3)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: 2009/173/ES: Sklep Sveta z dne 5. junija 2007 o podpisu in začasni uporabi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Azerbajdžansko republiko na drugi strani zaradi upoštevanja pristopa Republike Bolgarije in Romunije k Evropski uniji

text:
               6.3.2009

               SL

               Uradni list Evropske unije

               L 62/7

         SKLEP SVETA
   z dne 5. junija 2007
   o podpisu in začasni uporabi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Azerbajdžansko republiko na drugi strani zaradi upoštevanja pristopa Republike Bolgarije in Romunije k Evropski uniji
   (2009/173/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 44(2), tretjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom prvega pododstavka člena 300(2) Pogodbe,
   ob upoštevanju Pogodbe o pristopu Republike Bolgarije in Romunije ter zlasti člena 4(3) Pogodbe,
   ob upoštevanju Akta o pristopu Bolgarije in Romunije ter zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               Svet je 23. oktobra 2006 v imenu Evropskih skupnosti in njunih držav članic pooblastil Komisijo za pogajanja z Azerbajdžansko republiko o Protokolu k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Azerbajdžansko republiko na drugi strani zaradi upoštevanja pristopa Republike Bolgarije in Romunije k Evropski uniji.

               (2)

               Ob upoštevanju njegove morebitne poznejše sklenitve je treba Protokol podpisati v imenu Evropskih skupnosti in njunih držav članic.

               (3)

               Protokol se začasno uporablja od 1. januarja 2007 do zaključka ustreznih postopkov za njegovo uradno sklenitev –

         SKLENIL:
   Člen 1
   Predsednik Sveta je s tem sklepom pooblaščen, da imenuje osebo(-e), pooblaščeno(-e), da v imenu Evropskih skupnosti in njunih držav članic podpiše(-jo) Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Azerbajdžansko republiko na drugi strani zaradi upoštevanja pristopa Republike Bolgarije in Romunije k Evropski uniji, ki pa je odvisen od morebitne poznejše sklenitve.
   Besedilo Protokola je priloženo k temu sklepu (1).
   Člen 2
   Do začetka veljavnosti se Protokol začasno uporablja od 1. januarja 2007.

      V Luxembourgu, 5. junija 2007

            Za Svet

            Predsednik

         P. STEINBRÜCK

      (1)  Glej stran 9 tega Uradnega lista.
    ---documentbreak---

               6.3.2009

               SL

               Uradni list Evropske unije

               L 62/9

         PROTOKOL
   k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Azerbajdžansko republiko na drugi strani zaradi upoštevanja pristopa Republike Bolgarije in Romunije k Evropski uniji
   KRALJEVINA BELGIJA,
   REPUBLIKA BOLGARIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   ROMUNIJA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljevanju „države članice“, ki jih zastopa Svet Evropske unije, ter
   EVROPSKA SKUPNOST IN EVROPSKA SKUPNOST ZA ATOMSKO ENERGIJO,
   v nadaljevanju „Skupnosti“, ki ju zastopata Svet Evropske unije in Evropska komisija,
   na eni strani in
   AZERBAJDŽANSKA REPUBLIKA
   na drugi strani,
   v nadaljevanju „pogodbenice“ za namene tega protokola, SO SE –
   OB UPOŠTEVANJU določb Pogodbe med Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Velikim vojvodstvom Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko, Kraljevino Švedsko, Združenim kraljestvom Velike Britanije in Severne Irske (državami članicami Evropske unije) ter Republiko Bolgarijo in Romunijo o pristopu Republike Bolgarije in Romunije k Evropski uniji, ki je bila podpisana v Luxembourgu 25. aprila 2005 in se uporablja od 1. januarja 2007,
   OB UPOŠTEVANJU novih okoliščin v odnosih med Azerbajdžansko republiko in Evropsko unijo zaradi pristopa dveh novih držav članic k EU, kar odpira nove možnosti in prinaša nove izzive za sodelovanje med Azerbajdžansko republiko in Evropsko unijo,
   OB UPOŠTEVANJU želje pogodbenic, da bi zagotovile uresničevanje ter izvajanje ciljev in načel SPS –
   DOGOVORILI O NASLEDNJEM:
   Člen 1
   Republika Bolgarija in Romunija sta pogodbenici Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Azerbajdžanom na drugi strani, podpisanega v Luxembourgu 22. aprila 1996, z začetkom veljavnosti 1. julija 1999 (v nadaljevanju „Sporazum“), ter na enak način kot ostale države članice sprejmeta in upoštevata besedila Sporazuma, skupnih izjav, izmenjav pisem in izjave Azerbajdžanske republike, priloženih k sklepni listini, podpisani istega dne, ter Protokola k Sporazumu z dne 18. maja 2004.
   Člen 2
   Ta protokol je sestavni del Sporazuma.
   Člen 3
   1.   Ta protokol v skladu s svojimi postopki odobrijo Skupnosti, Svet Evropske unije v imenu držav članic in Azerbajdžanska republika.
   2.   Pogodbenice druga drugo uradno obvestijo o dokončanju ustreznih postopkov iz prejšnjega odstavka. Listine o odobritvi se deponirajo pri Generalnem sekretariatu Sveta Evropske unije.
   Člen 4
   1.   Ta protokol začne veljati prvi dan prvega meseca po datumu deponiranja zadnje listine o odobritvi.
   2.   Do začetka veljavnosti se Protokol uporablja začasno od 1. januarja 2007.
   Člen 5
   1.   Besedila Sporazuma, sklepne listine in vseh dokumentov, ki so ji priloženi, ter Protokola k Sporazumu z dne 18. maja 2004 so sestavljena v bolgarskem in romunskem jeziku.
   2.   Ta besedila so priložena k temu protokolu in so enako verodostojna kot besedila v drugih jezikih, v katerih so sestavljeni Sporazum, sklepna listina in dokumenti, ki so ji priloženi, ter Protokol k Sporazumu z dne 18. maja 2004.
   Člen 6
   Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in azerbajdžanskem jeziku, pri čemer je vsako od teh besedil enako verodostojno.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Sklep Sveta z dne 8. maja 2000 o odobritvi nove Priloge V h Konvenciji o varstvu morskega okolja severovzhodnega Atlantika o varstvu in ohranjanju ekosistemov in biotske raznovrstnosti morskega območja in ustreznega dodatka 3 v imenu Skupnosti

text:
Pomembno pravno obvestilo

|

32000D0340

Uradni list L 118 , 08/05/2000 str. 0044 - 0047

		Sklep Svetaz dne 8. maja 2000o odobritvi nove Priloge V h Konvenciji o varstvu morskega okolja severovzhodnega Atlantika o varstvu in ohranjanju ekosistemov in biotske raznovrstnosti morskega območja in ustreznega dodatka 3 v imenu Skupnosti(2000/340/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 175(1) Pogodbe v povezavi s prvim stavkom člena 300(2) in prvim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Skupnost je pogodbenica Konvencije o varstvu morskega okolja severovzhodnega Atlantika (Konvencija OSPAR) v skladu s Sklepom 98/249/ES [3].(2) Cilj Konvencije OSPAR je preprečiti in odpraviti onesnaževanje ter zaščititi morsko območje pred škodljivimi vplivi človekovih dejavnosti; začela je veljati 25. marca 1998.(3) Izvršilno telo Konvencije OSPAR (Komisija OSPAR) lahko sprejme spremembe Konvencije, vključno z novimi prilogami in dodatki; sprejelo je novo Prilogo V o varstvu in ohranjanju ekosistemov in biotske raznovrstnosti morskega območja, dodatek 3, ki izhaja iz nje, in dogovor o pomenu določenih izrazov v Prilogi V.(4) Ohranitev, varstvo in izboljšanje kakovosti okolja pomenijo skupaj z ohranitvijo naravnih habitatov ter prosto živečih rastlinskih in živalskih vrst vsesplošno koristen temeljni cilj, za katerega si prizadeva Skupnost, kakor je predvideno v členu 174 Pogodbe; nova Priloga V h Konvenciji OSPAR lahko prispeva k uresničevanju tega cilja.(5) Skupnost je sprejela ukrepe na področju, ki ga zajema Priloga V; na tem področju mora prevzeti mednarodne obveze.(6) Cilji Priloge V dopolnjujejo cilje Direktive Sveta 79/409/EGS z dne 2. aprila 1979 o ohranjanju prosto živečih ptic [4] in Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst [5]; ti dve direktivi že predvidevata okvir Skupnosti za varstvo habitatov in vrst na geografskem območju, kjer se uporabljata; sprejetje Priloge V s strani Skupnosti ne vpliva na izvajanje navedenih direktiv.(7) Komisija je sodelovala pri pogajanjih o Prilogi V v skladu s sklepi Sveta glede pogajalskih smernic za Konvencijo o varstvu morskega okolja severovzhodnega Atlantika.(8) Skupnost mora odobriti Prilogo V h Konvenciji o varstvu morskega okolja severovzhodnega Atlantika (vključno z ustreznim dodatkom 3) –SKLENIL NASLEDNJE:Edini člen1. Priloga V h Konvenciji o varstvu morskega okolja severovzhodnega Atlantika (vključno z ustreznim dodatkom 3) se s tem odobri v imenu Skupnosti.Besedilo navedene Priloge V se priloži k temu sklepu.2. Komisija je pooblaščena, da uradno obvesti Komisijo OSPAR o odobritvi iz odstavka 1.V Bruslju, 8. maja 2000Za SvetPredsednikE. Ferro Rodrigues[1] UL C 158, 4.6.1999, str. 1.[2] Mnenje, podano 27. oktobra 1999 (še ni objavljeno v Uradnem listu).[3] UL L 104, 3.4.1998, str. 1.[4] UL L 103, 25.4.1979, str. 1. Direktiva, kakor je bila nazadnje spremenjena z Direktivo 97/49/ES (UL L 223, 13.8.1997, str. 9).[5] UL L 206, 22.7.1992, str 7. Direktiva, kakor je bila nazadnje spremenjena z Direktivo 97/62/ES (UL L 305, 8.11.1997, str. 42).--------------------------------------------------